જામનગરના દિગ્વિજય પ્લોટ વિસ્તારમાં વાલ્મિકી કિશોરને અભ્યાસ બાબતે પિતાએ ઠપકો આપતા ગળાફાંસો ખાઇ આપઘાત કર્યો છે. દિગ્વિજય પ્લોટ શેરી નં.૩૧ માં રહેતા સુનિલ અરવિંદભાઇ વાઘેલા નામના ૧પ વર્ષના કિશોરને તેના પિતાએ અભ્યાસ બાબતે ઠપકો આપતા માઠુ લાગી જતા પોતાના ઘરના ત્રીજા માળે પંખામાં સાડી બાંધી ગળાફાંસો ખાઇ લેતા સારવાર માટે જી.જી. હોસ્પિટલમાં ખસેડાતા ફરજ પરના તબીબોએ તેને મૃત જાહેર કર્યો હતો. પોલીસે મૃતકના મૃતદેહનું પોસ્ટમોર્ટમ કરાવી વધુ તપાસ હાથ ધરી છે. લાલપુર તાલુકાના મુરીલા ગામે રહેતી પુરીબેન હેમતભાઇ કાંબરીયા નામની ૪૦ વર્ષની મહિલાએ ગત તા.ર ના રોજ તેના ઘર પાસે પાછળના ભાગે શરીર ઉપર અગમ્ય કારણોસર કેરોસિન રેડી અગ્નિસ્નાન કરી લેતા સારવાર માટે જામનગરની જી.જી.હોસ્પિટલમાં ખસેડાતા સારવાર દરમ્યાન તેણીનું મૃત્યુ નીપજયું હતું.